**Datum: 25.11.2020.**  **SAOPŠTENJE ZA MEDIJE**

**Podrška m:tel-a digitalizaciji malih i srednjih preduzeća**

**Omogućena besplatna obuka iz oblasti digitalizacije**

Kompanija [m:tel](https://mtel.ba/) je tokom ove godine kroz projekat m:tel Playground, u saradnji sa [Centrom za digitalnu transformaciju Privredne komore Republike Srpske](https://komorars.ba/centar-za-digitalnu-transformaciju/), pokrenula realizaciju posebno kreiranog programa podrške digitalizaciji malih i srednjih preduzeća.

Program će kroz različite alate, malim i srednjim preduzećima omogućiti procjenu nivoa digitalne zrelosti, edukaciju, kao i jačanje kapaciteta kroz obuke koje će voditi eksperti iz oblasti digitalne transformacije.

Ovaj program se sastoji od pet on line radionica čije su teme:

* Uvod u digitalnu transformaciju,
* Poslovni modeli kao osnova digitalne ekonomije,
* Digitalizacija poslovnih procesa (infrastruktura + softver),
* Metodologija digitalne transformacije,
* Razvoj digitalne strategije.

Prva radionicu u nizu, na temu ***Uvod u digitalnu transformaciju,*** biće organizovana u **četvrtak 26.11.2020**. godine sa početkom u 17.00 časova.

Radionica će pružiti mogućnost da se upoznate sa konceptom digitalne transformacije, njenim uticajem na poslovanje, glavnim pokretačima i oblastima na koje se treba fokusirati kada je reč o upravljanju inicijativama za digitalnu transformaciju kompanija. Tokom radionice proći ćemo i kroz mini studije slučaja kako bi se stekao uvid u proces digitalne transformacije na praktičnim primjerima.

Predavač na radionici će biti [**Momir Đekić**](https://www.linkedin.com/in/momirdjekic/), konsultant za digitalnu transformaciju sa decenijskim iskustvom u poslovnoj analizi, dizajnu i implementaciji složenih IT sistema u javnom i realnom sektoru. Nakon završenog Elektrotehničkog fakulteta završio je i poslovnu školu na Bledu u Sloveniji. Vodio je tehničke i poslovne timove u korporacijama i startapima i snažno podržava rastuću zajednicu tehnoloških kompanija u Srbiji kroz saradnju sa relevantnim institucijama.

Podsjećamo, učešće je besplatno, a obuka je namijenjena zaposlenima u malim i srednjim preduzećima. Obuka će se odvijati putem Zoom platforme, a prijaviti se možete putem sljedećeg [**LINKA**](https://us02web.zoom.us/meeting/register/tZclduCrpjooEtPBaLqTjeQmXOeR0919RQPt).

Za sva dodatna pitanja pišite nam na playground@mtel.ba.